CELEX: 62021CN0278
Language: el
Date: 2021-04-28 00:00:00
Title: Υπόθεση C-278/21: Αίτηση προδικαστικής αποφάσεως την οποία υπέβαλε το Østre Landsret (Δανία) στις 28 Aπριλίου 2021 — Dansk Akvakultur, ενεργούσα για λογαριασμό της AquaPri A/S κατά Miljø- og Fødevareklagenævnet

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/31
            
         
      Αίτηση προδικαστικής αποφάσεως την οποία υπέβαλε το Østre Landsret (Δανία) στις 28 Aπριλίου 2021 — Dansk Akvakultur, ενεργούσα για λογαριασμό της AquaPri A/S κατά Miljø- og Fødevareklagenævnet
      (Υπόθεση C-278/21)
      (2021/C 278/44)
      Γλώσσα διαδικασίας: η δανική
      
         Αιτούν δικαστήριο
      
      Østre Landsret
      
         Διάδικοι στην υπόθεση της κύριας δίκης
      
      
         Προσφεύγουσα: Dansk Akvakultur, ενεργούσα για λογαριασμό της AquaPri A/S
      
         Καθού: Miljø- og Fødevareklagenævnet
      
         Παρεμβαίνουσα: Landbrug & Fødevarer (υπέρ της AquaPri A/S)
      
         Προδικαστικά ερωτήματα
      
      
                  1)
               
               
                  Έχει το άρθρο 6, παράγραφος 3, [πρώτο εδάφιο], της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (οδηγίας περί οικοτόπων) (1) την έννοια ότι εφαρμόζεται σε περίπτωση, όπως η επίμαχη στην υπό κρίση υπόθεση, στην οποία απαιτείται άδεια για τη συνέχιση της λειτουργίας υφιστάμενης ιχθυοτροφικής εκμετάλλευσης, όταν η δραστηριότητα της ιχθυοτροφικής εκμετάλλευσης και η απόρριψη αζώτου και άλλων στοιχείων παραμένουν αμετάβλητες σε σχέση με τη δραστηριότητα και την απόρριψη που επιτρεπόταν το 2006, πλην όμως δεν εκτιμήθηκαν η συνολική δραστηριότητα και οι σωρευτικές επιπτώσεις του συνόλου των ιχθυοτροφικών εκμεταλλεύσεων στην περιοχή σε σχέση με την προηγούμενη άδεια της ιχθυοτροφικής εκμετάλλευσης, καθόσον οι αρμόδιες αρχές εκτίμησαν μόνο τη συνολική πρόσθετη απόρριψη αζώτου από την οικεία ιχθυοτροφική εκμετάλλευση
               
            
                  2)
               
               
                  Έχει σημασία, προκειμένου να δοθεί απάντηση στο πρώτο ερώτημα, το γεγονός ότι το εθνικό σχέδιο διαχείρισης λεκάνης απορροής ποταμού 2015-2021 λαμβάνει υπόψη την ύπαρξη των ιχθυοτροφικών εκμεταλλεύσεων στην περιοχή καθόσον προβλέπει μια συγκεκριμένη ποσότητα αζώτου, προκειμένου να διασφαλίσει ότι οι υφιστάμενες ιχθυοτροφικές εκμεταλλεύσεις στην περιοχή μπορούν να χρησιμοποιούν τις παρούσες άδειες απόρριψης που κατέχουν και ότι η πραγματική ποσότητα απόρριψης που προέρχεται από τις ιχθυοτροφικές εκμεταλλεύσεις παραμένει εντός των καθορισθέντων ορίων;
               
            
                  3)
               
               
                  Αν, σε περίπτωση όπως η επίμαχη στην υπό κρίση υπόθεση, πρέπει να διενεργηθεί εκτίμηση βάσει του άρθρου 6, παράγραφος 3, [πρώτο εδάφιο], της οδηγίας περί οικοτόπων, απαιτείται η αρμόδια αρχή να λάβει υπόψη, για την εκτίμηση αυτή, τα όρια σχετικά με την απόρριψη αζώτου που προβλέπονται στο σχέδιο διαχείρισης λεκάνης απορροής ποταμού 2015-2021 και οποιαδήποτε άλλη συναφή πληροφορία και εκτίμηση ενδέχεται να απορρέει από το σχέδιο διαχείρισης λεκάνης απορροής ποταμού ή το σχέδιο Natura 2000 για την περιοχή;
               
            
         (1)  ΕΕ 1992 L 206, σ. 7.